title: "Kris Nordfraschl\u00f6nj"
text: "E Kris Nordfraschl\u00f6nj (aw Tj\u00fcsch: Nordfriesland, aw Pl\u00e5\u00e5ttj\u00fcsch: Noordfreesland, aw D\u00e5nsch: Nordfrisland) as di noordelkst l\u00f6njkris \u00f6nj Tj\u00fcschl\u00f6nj \u00e4n eefter e grutelse di treed \u00f6nj Slaswik-Holstiinj. \u00d6njt norden l\u00e4it et D\u00e5nsch, \u00f6njt \u00e5\u00e5sten e Kris Slaswik-Flansborj, \u00f6njt s\u00f6\u00f6den e Kris Dithmjarsche \u00e4n \u00f6njt weesten e Weestsiie. Et heet 165.951 manschne (2019). E hoodst\u00e4\u00e4 foon e kris as H\u00fcsem.\n\nGeografii\n Struume: \u00c4\u00e4der, Arlau, \u00c5\u00e5stenou, S\u00e5hulm Ou, Treene.\n\nIndiiling foon Ferw\u00e5lting\nE Kris Nordfraschl\u00f6nj heet trii \u00e5mtsfrie st\u00e4\u00e4se, tou \u00e5mtsfri gemiine \u00e4n oocht \u00e5mte.\n\nE kris heet 131 gemiine. Kiik: List foon Gemiine \u00f6nj e Kris Nordfraschl\u00f6nj.\n\nManschne\n 1970: 156.400 (w\u00fcfe: 81.300, karmene: 75.100)\n 1980: 161.800 (w\u00fcfe: 82.700, karmene: 79.100)\n 1990: 152.600 (w\u00fcfe: 78.800, karmene: 74.600)\n 2000: 164.300 (w\u00fcfe: 83.700, karmene: 80.600)\n\nHistoori\nE kris w\u00f6rd di 26ste \u00f6nj e Gjarsmoune 1970 gr\u00fcnl\u00e4id, eefter da \u00fc\u00fclje krise Kris \u00c4\u00e4derst\u00e4\u00e4, Kris H\u00fcsem, et m\u00e5\u00e5st foon di \u00fc\u00fclje Kris S\u00f6\u00f6dtuner (suner 6 gemiine) \u00e4n trii gemiine foon di \u00fc\u00fclje Kris Slaswik tuhuupel\u00e4id w\u00f6rden.\n\nPolitiik\nE krisd\u00e4i heet 56 sate.  J\u00fc leetst wool tu e krisd\u00e4i wus di 6ste \u00f6nj e Kr\u00f6lemoune, 2018.\n\nE riseltoote foon e kriswoole \u00f6nj e iirnge 2018 \u00e4n 2013:\n\n \n\nE hood foon e krisd\u00e4i as e krispr\u00e4sident/in. E krispr\u00e4sident sunt 2020 as Manfred Uekermann.\n\nWirtschap\nT\u00e5\u00e5le foon manschne, deer 2019 \u00e4n 2020 \u00f6nj e kris suner \u00e5rbe san:\n\nS\u00fcnh\u00e4id\nEt Kliinikum Nordfraschl\u00f6nj heet trii kliinike \u00f6nj Naibel, H\u00fcsem \u00e4n E Wiik \u00e4n en Regionaal S\u00fcnh\u00e4idss\u00e4ntrum \u00f6nj Taning.\n\nFerwising eeder b\u00fcte\n\nKw\u00e4le\n\nKris \u00f6nj Slaswik-Holstiinj"